Permezz ta' stqarrija l-għaqda Repubblika tenniet li mhux se ċċedi għal intenzjonijiet ta' kundanna mill-Kummissarju tal-għaqdiet volontarji. Fl-istqarrija ġie mfakkar li Repubblika ppubblikat ittra 12-il jum ilu, filwaqt li qalet li l-Kummissarju qed juri nuqqas ta' trasparenza, fejn ma weriex l-evidenza fejn qed jgħid li Repubblika qed tiffunzjona bħal partit politiku, u għalhekk mhux eliġibbli li tkun fil-lista tal-NGO's. Repubblika komplew li b'mod ċar, l-importazzjoni vera tal-ittra mill-Kummissarju kienet li dawn l-espressjonijiet ta' opinjoni kienu oġġezzjonabbli u mhux xi kwistjonijiet tekniċi minuri fil-kliem tal-istatut. Intqal li l-ittra tiegħu tikkundannana lill-għaqda talli għandha opinjonijiet politiċi. Il-Kummissarju tal-għaqdiet volontarji ġie kwotat li qal ukoll jgħid li Repubblika mhux eliġibbli li jkunu fil-lista tal-NGO's f'termini legali, iżda ntqal li hu qed jinjora għal kollox il-fatt li skont il-liġi, kull għaqda volontarja li jkollna għan pubbliku, hija intitolata li tkun parti minn dan ir-reġistru. L-istqarrija kompliet billi fakkret li kien dan l-istess Kummissarju li qal ra l-istatut tal-għaqda u qal li hu konformi mal-liġi. "Issa jekk qed jinterpreta l-liġi mod ieħor, missu ma jiddejjaqx jgħid dan" Repubblika qalu li se jibqgħu jaħdmu għal l-għanjiet tagħhom u se jirrifjutaw l-ordni li ta l-Kummissarju tal-għaqdiet volontarji għal laqgħat li jagħmlu kompliċi lil din l-għaqda miegħu. Huma mill-ġdid appellaw u talbu lill-Kummissarju biex jirtira l-ittra tiegħu li akkużat b'mod inġustn lir-Repubblika. Jekk ma jagħmilx hekk, huma qalu li se jieħdu passi legali fil-konfront tiegħu.